สรรพากรคืนภาษี1.3หมื่นล้าน
กรมสรรพากร เผยคืนภาษีเงินได้บุคคลธรรมดาปี 53 ไปแล้ว&nbsp;1.3 หมื่นล้านบาท เทียบกับปีก่อนพบเงินคืนภาษีเพิ่ม
22 เม.ย. 2554

กรมสรรพากร เผยคืนภาษีเงินได้บุคคลธรรมดาปี 53 ไปแล้ว 1.3 หมื่นล้านบาท เทียบกับปีก่อนพบเงินคืนภาษีเพิ่ม
นางจิตรมณี สุวรรณพูล รองอธิบดีและโฆษก กรมสรรพากร  เปิดเผยว่า การขอคืนภาษีเงินได้บุคคลธรรมดาในปีภาษี 2553 นี้  มีผู้ขอคืนเงินภาษีทั้งสิ้น จำนวน 2.12 ล้านราย  และกรมสรรพากรได้สั่งคืนภาษีไปแล้ว จำนวน  1.55 ล้านราย คิดเป็น  73.42%  เป็นเงินทั้งสิ้น 1.3 หมื่นล้านบาท  เมื่อเทียบกับปีภาษี 2552   มีเงินคืนภาษีเพิ่มขึ้น  1,876 ล้านบาท คิดเป็น 14.43%
สำหรับผลการจัดเก็บภาษีเงินได้บุคคลธรรมดาประจำปีภาษี 2553  กรมสรรพากรจัดเก็บได้จำนวน 1 .41 หมื่นล้านบาท  เพิ่มขึ้นจากปีภาษี 2552 จำนวน 1,279 ล้านบาท คิดเป็น 9.97%  และมีผู้ยื่นแบบฯ ภ.ง.ด. 90 และ ภ.ง.ด. 91 รวมทั้งสิ้น 9.43 ล้านราย  สูงกว่าปีที่แล้ว 2.16 แสนราย คิดเป็น 2.34%  โดยมีผู้ยื่นแบบทางอินเทอร์เน็ตเพิ่มขึ้น 3.93%  และยื่นแบบด้วยกระดาษลงลด 0.9%